Američki predsjednik u Moskvi 27/5/02 - 2002-05-24
Predsjednik Bush i ruski predsjednik Vladimir Putin potpisali su sporazum kojim se njihove zemlje obavezuju na dosad najveće smanjenje
Prema odredbama sporazuma, dvije su se zemlje saglasile da drastično smanje svoje zalihe dalekometnih nuklearnih bojevih glava. Svaka od strana sada ima oko 6 hiljada ovih projektila. Kad smanjenje bude završeno, broj bojevih glava spremnih za eventualnu upotrebu, treba da se kreće izmedju hiljadu i 700 i 2 hiljade 200 u svakoj od ove dvije zemlje. Nakon potpisivanja sporazuma, dvojica lidera su se obratila zvaničnicima u Kremlju. ”Predsjendik Putin i ja smo okončali jedno dugo poglavlje sukobljavanja i otvorili period sasvim novih odnosa izmedju naše dvije zemlje. Gospodine predsjedniče, ja cijenim vaše vodjstvo. Ja cijenim vaše vizionarstvo i činjenicu da nismo postavili kamen temeljac samo za naše vlade, već i za buduće vlade naših zemalja kako bi radile u duhu suradnje i povjerenja. To je dobro i za narod Rusije i za narod Sjedinjenih Država“, rekao je predsjednik Bush. Govoreći nakon razgovora u Kremlju predsjendik Bush je, takodjer, kazao da će vlada u Washingtonu surađivati sa vladom u Moskvi kako bi se usaglasili različiti stavovi koji se tiču ruske pomoći u nuklearnom naoružanju Iranu. Predsjednik Bush je naglasio da je od velikog značaja za obje zemlje da oružja za masovno uništenje ne dospiju u ruke radikalnih klerika koji kontroliraju Iran. Gospodin Putin je rekao da on lično nudi garancije da ruski program pomoći Iranu za izgradnju jedne nuklearne centrale - ne predstavlja prijetnju u smislu naoružavanja, te da Rusija Teheranu neće obezbijediti tehnologiju koja bi mogla biti primjenjiva u vojne svrhe. ”Suradnja Ruske federacije i Irana je fokusirana prevashodno na polju ekonomije. Ja bi isto tako želio istaći da su Sjedinjene Države preuzele obavezu da u Sjevernoj Koreji izgrade nuklearnu elektranu sličnu onoj koju mi gradimo u Bushehru“, rekao je predsjednik Putin. Pored toga što su razgovori bili fokusirani na strateška pitanja, Sjedinejne Države i Rusija su se složile da surađuju u borbi protiv terorizma, na energetskom planu, ulaganjima, na polju trgovine i kulturne razmjene.